b'\n_START_ARTICLE_\nAzurno okno\n_START_PARAGRAPH_\nAzurno okno, znano tudi kot Dwerjevo okno (malte\xc5\xa1ko: it-Tieqa tad-Dwejra), je bil 28 metrov visok apnen\xc4\x8dast naravni lok v Dwejerjevem zalivu na otoku Gozo na Malti. To je bila ena od glavnih turisti\xc4\x8dnih znamenitosti Malte. Lok, skupaj z drugimi naravnimi danostmi na obmo\xc4\x8dju Dwejra, je bil prikazan v \xc5\xa1tevilnih mednarodnih filmih in drugih medijskih prezentacijah._NEWLINE_Tvorba je bila zasidrana na vzhodnem koncu morske pe\xc4\x8dine. Nastala je z zru\xc5\xa1itvijo morske jame. Tudi po tistem je naravna erozija najedala skale in povzro\xc4\x8dala, da so deli loka padali v morje, dokler se nista lok in prosto stoje\xc4\x8di steber med nevihto 8. marca 2017 dokon\xc4\x8dno zru\xc5\xa1ila.\n_START_SECTION_\nZgodovina\n_START_PARAGRAPH_\nAzurno okno je ustvarilo morje in de\xc5\xbe. Erozija na steni je nastajala v obdobju pribli\xc5\xbeno 500 let. Lok je bil eden od glavnih turisti\xc4\x8dnih znamenitosti na Malti. Bil je priljubljeno ozadje na fotografijah. Leta 1998 je bil vklju\xc4\x8den na poskusni seznam malte\xc5\xa1ke Unescove svetovne dedi\xc5\xa1\xc4\x8dine._NEWLINE_Med 1980 in 2000 so deli zgornje plo\xc5\xa1\xc4\x8de loka propadli, kar je povzro\xc4\x8dilo bistveno pove\xc4\x8danje loka. Velik del skale na zunanjem robu loka se je zru\xc5\xa1il aprila leta 2012, kar je dodatno pove\xc4\x8dalo okno. Do drugih skalnih podorov je pri\xc5\xa1lo marca 2013. Geolo\xc5\xa1ko in geotehni\xc4\x8dno poro\xc4\x8dilo je bilo pripravljeno \xc5\xa1tiri mesece kasneje. Ugotovilo se je, da je lok\xc2\xa0\xc2\xbbrazmeroma stabilen in bo tako ostal za nekaj let\xc2\xab. \xc4\x8deprav je opozoril, da se bo ru\xc5\xa1enje kamenja nadaljevalo in bi lahko bilo nevarno za ljudi._NEWLINE_V naslednjih letih so poro\xc4\x8dali o dodatnih razpokah. Ribi\xc4\x8di so se loku izogibali. Opozorilni znaki so odvra\xc4\x8dali ljudi od hoje na vrhu loka, vendar pa je veliko ljudi \xc5\xa1e vedno \xc5\xa1lo na obok. Zasledimo lahko video posnetke potaplja\xc4\x8dev, ki se potapljajo ob oknu med padajo\xc4\x8dim kamenjem._NEWLINE_V decembru leta 2016 je bila uveljavljena prepoved hoje po loku. Prestopnikom je bila zagro\xc5\xbeena kazen 1500 eur. Vendar to ni odvrnilo obiskovalcev, tako da so nekateri \xc5\xa1e vedno hodili po oknu, do leta 2017, ko se je lok dokon\xc4\x8dno zru\xc5\xa1il.'